
CAPITOLUL I - INTRODUCERE 
1.1. Date generale ale documentației de urbanism 
Denumirea lucrării: 
 “Întocmire PUZ – schimbare de destinație din zonă instituții publice și servicii, cu funcțiuni complementare în zonă rezidențială cu funcțiuni complementare” 
Amplasament:  
strada 14 Octombrie nr.84 /Aleea Digului nr.40, Târgu Jiu, județul Gorj
Inițiator: 
S.C. YMY RESIDENCE S.R.L. 
Proiectant general: 
S.C. A26 QUARTET STUDIO S.R.L.
Urbanism: 
S.C. ARHITECȚI G402 S.R.L. 
Data elaborării: 
2019 
Faza: 
PUZ
Număr proiect: 
P10/2019










1.2. Obiectivul lucrării 
Prezenta documentație de urbanism se elaborează pentru amplasamentul din strada 14 Octombrie nr.84 /Aleea Digului nr.40, Târgu Jiu, județul Gorj. Imobilul intravilan este format din teren cu o suprafață totală din acte 4118,00 mp - măsurată 4.168 mp, liber de construcții, deținut de S.C. YMY RESIDENCE S.R.L conform act de proprietate nr. 1018/14.05.2019 încheiat la NP Claudiu Manta, intabulat Carte Funciară veche 57241, Carte Funciară nouă 58853, nr. topografic vechi 57241, nr. topografic nou 58853, nr. Cadastral vechi 57241, nr. Cadastral nou 58853.
Inițiatorul S.C. YMY RESIDENCE S.R.L dorește să construiască pe terenul aflat în proprietate, Ansamblu Urban cu funcțiune mixtă, Rh maxim = S/Ds+P+5E în concordanță cu tendințele de dezvoltare ale ariei studiate și a funcțiunilor existente în zonă. 
[bookmark: _Hlk61377775]Conform Certificatului de Urbanism nr. 1685 din 03.10.2019 și Avizului de Oportunitate nr. 4597 din 06.04.2020, eliberate de primăria Municipiului Târgu Jiu, pentru realizarea dezideratelor propuse este necesară elaborarea unei documentații PUZ cu respectarea legislatiei in vigoare. 
Scopul elaborării prezentului P.U.Z. constă în reglementarea urbanistică a imobilului, respectiv stabilirea regulilor de construire, indicatori urbanistici, retrageri față de limitele de proprietate conform prevederilor R.L.U. aferente P.U.G. Târgu Jiu, nr. 279/1995 prelungit prin Hotărârea Consiliului Județean/Local Târgu Jiu nr. 534/2018. 

1.3. Obiective generale
· Schimbare de destinație din zonă de instituții publice și servicii, cu funcțiuni complementare în zonă de locuințe colective și servicii complementare;
· Schimbare regim de înălțime din P+P+2 în S+Ds+P+5E; 
· Procent de ocupare al teremului maxim propus - P.O.T. 40%;
· Coeficient de utilizare a terenului  maxim propus - C.U.T. 2,3mp;
· Realizare accese pietonale și carosabile;
· Racordare și branșare rețele tehnico – edilitare publice;
· Extinderi de rețele sau măririle de capacitate a rețelelor edilitare publice;
· Aspectul exterior al construcțiilor va fi unul armonios;
· Asigurarea unui număr necesar de locuri de parcare pentru fiecare unitate locativă, inclusiv pentru spațiul comercial și dimensionarea lor conform Stasului în vigoare;
· Amenajarea platformelor pentru colectarea selective a deșeurilor menajere;
· Amenajarea de spații verzi și plantate;
· Amenajarea de locuri de joacă pentru copii;
1.4. Surse documentare 
Elaborarea P.U.Z. s-a bazat pe legi și acte normative care cuprind reguli privind modul de ocupare a terenurilor și de realizare a construcțiilor, norme și standarde tehnice care fundamentează amplasarea și conformarea construcțiilor în acord cu exigențele de realizare a stabilității, securității și a siguranței în exploatare ale acestora, reguli proprii domeniului urbanismului și amenajării teritoriului privind ocuparea terenului în acord cu principiile dezvoltării durabile – configurația parcelelor, natura proprietătilor, amplasarea și conformarea construcțiilor, din care cele mai importante sunt : 


· Legea nr. 50/1991- completata, modificata si republicata - ''privind autorizarea executarii construcțiilor și unele'' - măsuri pentru realizarea locuințelor; Legea nr. 33/1994  privind exproprierea pentru cauza de utilitate publică;
· Legea nr. 33/1994  privind exproprierea pentru cauza de utilitate publică;
· Legea nr. 213/1994  privind proprietatea publică și regimul juridic al acesteia;
· HGR nr. 525/1996 pentru aprobarea Regulamentului General de Urbanism- republicată;
· Legea nr. 7/1996 - completata, modificata si republicat - a cadastrului imobiliar si publicitatii imobiliare; 
· Hotărârea Guvernului nr. 1076/2004 privind stabilirea procedurii de realizare a evaluării de mediu pentru planuri şi programe;
· Ordinul Ministrului Sanatatii nr. 592B/1997 - completată, modificată și republicată pentru - „aprobarea normelor de igienă și a recomandărilor privind mediul de viață al populației”; 
· Ordinul MLPAT nr. 21/N/2000 privin elaborarea și aprobarea Regulamentelor Locale de Urbanism;
· Ordinul MLPAT nr. 176/N/2000 pentru aprobarea Ghidului privind metodologia de elaborare și conținutul cadru al Planului Urbanistic Zonal;
· Legea nr. 215/2001  a administrației publice locale;
· Legea nr. 350/2001 privind amenajarea teritoriului și urbanismului, cu modificările și completările ulterioare;
· Legea nr. 289/2006  pentru modificarea și completarea Legii 350/2001;
· Legea 422/2001 - completată, modificată și republicată - „privind protejarea monumentelor”; 
· Ordinul nr. 2701/30.12.2010 - completată, modificată și republicată – „privind metodologia de informare și consultare pentru implicare a publicului în elaborarea sau revizuirea planurilor de urbanism și de amenajare a teritoriului”; 
· Codul Civil- noul cod civil actualizat în anul 2016;
· P.U.G. Târgu Jiu, nr. 279/1995 prelungit prin Hotărârea Consiliului Județean/Local Târgu Jiu nr. 534/2018;
· Baza topografica – plan topografic - Serviciu Cadastru – Primăria Municipiului Târgu Jiu;

CAPITOLUL II - STADIUL ACTUAL AL DEZVOLTĂRII 
2.1. Evoluția zonei 

· Date privind evoluția zonei
Municipiul Târgu Jiu, reședința județului Gorj, cu o populație de 82.504 locuitori înregistrați la Recensământul populației și locuințelor din anul 2011, este așezat pe râul Jiu de la care i se trage și numele. 
Prima atestare documentară a orașului datează din anul 1406 fiind menționat sub numele de Jiu într-o poruncă dată mănăstirii Tismana de către voievodul Mircea cel Bătrân. În anul 1611 în timpul 

domniei lui Radu Mihnea este menționat ca așezare orășenească având jude și pârgari. Încă din secolul al XV-lea Târgu Jiu îndeplinește funcția de reședință a Gorjului. 
Dezvoltarea municipiului a fost înlesnită în timp de situarea sa la încrucișarea unor drumuri importante spre Craiova, Petroșani, Drobeta-Turnu Severin, Râmnicu Vâlcea, precum și de construirea în 1888 a căii ferate Filiași – Târgu Jiu. 

La 14 octombrie 1916 la Podul Jiului se dau lupte la care participă și locuitorii orașului care opresc înaintarea germanilor. Pentru cinstirea eroilor căzuți în Primul Război Mondial se inaugurează în anul 1938 Ansamblul Monumental 5 „Calea Eroilor” care cuprinde Coloana fără sfârșit, Poarta sărutului, Aleea scaunelor și Masa tăcerii, opere ale marelui sculptor născut pe meleaguri gorjene, Constantin Brâncuși.[footnoteRef:1]  [1:  https://www.bnr.ro/files/d/Pubs_ro/Monografii/Monografie_Gorj.pdf] 


· Potențial de dezvoltare
Ca urmare a poziției în contextual urbanistic se poate aprecia că zona se va dezvolta.

2.2. Încadrarea în teritoriu 

Încadrare în județ
Orașul, este așezat într-o depresiune aflată în centrul județului Gorj, are o formă alungită și este orientat de la nord spre sud.
Este legat prin drumuri de marile orașe:
- DN 67 D – de Drobeta Turnu severin
- DN 67 -  de Râmnicu Vâlcea
- DN 67 B și E 81 -  de Pitești
Calea ferată leagă orașul de Craiova, Petroșani, Drobeta Turnu Severin.

Încadrare în raport cu vecinătățile 
Municipiul Târgu Jiu este situat în partea centrală a județului și se învecinează cu:
- Nord – Comuna Stănești și comuna Turnicești și orașul Bumbești Jiu;
- Est – Comuna Bălănești și Scoarță;
- Sud – Comuna Drăguțești și comuna Dănești;
- Vest – Comuna Lelești și comuna Bălești.
Principalele cursuri de apă care traversează teritoriul administrative al municipiului este reprezentată de: râul Jiu, pârâul Sușița și pârâul Amaradia.
Municipiul Târgu Jiu are o rețea de străzi dezvoltată longitudinal – tentacular, axată pe direcția nord-sud (DN 66) și est-vest (DN 67).




2.3. Cadrul natural și condiții geotehnice 

 Municipiul Târgu Jiu se află la sud de lanțul Munților Carpați, în cuprinsul Podișului Getic, în Depresiunea Târgu Jiu – Câmpul Mare sau Depresiunea Olteană la nord de confluența Amaradiei Pietroase cu Jiul.
Din punct de vedere: 
- seismic: Conform P100/1-2013 se redă reprezentarea acțiunii seismice pentru proiectare prin hazard seismic și valoarea perioadei de control: hazardul seismic descris de valoarea de vârf a accelerației orizontale a terenului ag=0.15g și valoarea perioadei de colț Tc=0.7 sec a spectrului de răspuns pentru zona amplasamentului. 

- geotehnic, se încadrează în categoria de risc redus;
- Apa freatică;
- Clima zona cercetată are o climă termperat-continentală.
Temperatura medie anuală este de +10,2°C.
Temperatura medie a lunii ianuarie este de -1,7°C.
Anual media de 190 de zile fără îngheț.
Adâncimea maximă de îngheț este de 70-80 cm.
Precipitațiile medii anuale au valoarea de 753mm și reprezintă media valorilor înregistrate de-a lungul a 10 ani.
Vântul bate predominant din direcția Nord, în lungul Văii Jiului. 

Riscuri naturale:
a) Cutremure de pământ 
În zona studiată se încadrează în următoarele zone de risc, conform Planului de amenajare a teritoriului national – Secțiunea V – Zone de risc:
· Cutremur: grad VII MSK 
Nu sunt necesare măsuri de restricționare a condițiilor de construire (regim de înălțime, distanțe între clădiri) datorită intensității seismice.

b) Inundații
Rețeaua hidrografică este formată din râul Jiu, care în zonă are o adâncime a talvegului de până la 4.5m față de maluri.
În zona studiată sunt strate acvifere, unul începând de la adâncimea de 3m în pietrișurile de terasă, care este un nivel freatic permanent cu o direcție de curgere spre sud, și care se găsește la 3-6m de suprafața terenului. 
Acest acvifer se găsește și în fântânile din zonă. Chimistul apelor, determinat în cadrul lucrărilor de studii ce se execute în zonă, relevă faptul că apa nu prezintă agresivitate față de metale și betoane.




c) Studiu geotehnic
Rezultatele prospecțiunii au permis realizarea unei imagini geologe-tehnice a zonei cercetate. În general, pământurile de la suprafața terenului sunt alcătuite din bolovănișuri cu nisipuri. Litologia terenului pe amplasamentul viitoarei construcții, așa cum a rezultat din tranșeele cercetate, este următoarea: 

Excavație 1:
- strat de umplutură compusă din resturi de cărămidă și beton într-o matrice compusă din pietriș colmatat cu sol vegetal și detritus organic. Adiacent excavației se găsesc resturi de fundații vechi din beton până la cota de -2,00m.
- un strat de bolovănișuri și pietrișuri slab sortate, cu îndesare medie, cu intercalații de nisip mijlociu până la adâncimea de 4,60m. De la adâncimea de -3,80 pietrișul este saturat.

Excavație 2:
- un strat de umplutură din resturi de cărămidă și beton într-o matrice compusă din sol vegetal și detritus organic cu rat pietriș și nisipuri grosiere, până la adâncimea de -2,50m.
- un strat de bolovănișuri și pietrișuri sortate, cu îndesare medie, cu intercalații de nisip mijlociu până la adâncimea de 5,10m. De la adâncimea de -3,80m pietrișul este saturat. În excavație au fost găsiți țăruși din lemn cu diametrul mediu de 20cm, înfipți până la adâncimea de -5,50m în pietrișuri, în șir compactat.
Nivelul apei subterane și caracterul stratului acvifer (cu nivel sau sub presiune).
Apa subterană a fost interceptată la adâncimea de 3,80m la data efectuării excavației. Din investigațiile zonei, s-a determinat existența unui strat acvifer cantonat în nisipurile și pietrișurile de terasă la adâncimea de 3,00-6,50m. Stratul acvifer este cu nivel liber care variază în funcție de cantitatea de precipitații, cu o variație sezonieră în jur de 0,5m.
Stratul acvifer este un strat freatic cu nivel liber, delimitat la partea inferioară de stratul de argilă marmoasă vânătă, iar la nivel hidrostatic este situate în interiorul acviferului.

Ținând cont de aceste date în această zonă se recomandă:
Este posibilă realizarea fundațiilor directe într-o săpătură deschisă, practice “în uscat” (eventual, cu epuismente moderate de apă meteorică);
Sistemul de fundare directă a obiectivului în condițiile formulate mai sus, pe fundații continui sau izolate include următoarele elemente esențiale:
- săpătură generală, deschisă
- fundația propriuzisă.
Săpătura deschisă
Pereții verticali de cca. 2,50m înălțime liberă în faza excavațiilor, nu vor trebui protejați în mod special.
În condițiile propuse, betonarea se va realiza în uscat; eventual pe suprafața bazei săpăturii generale, se vor prevedea 1...2 foraje echipate cu epuismente de apă subterană, dacă va fi necesar. În toate cazurile, se va evita orice remaniere a nisipurilor fine-mari de sub nivelul de fundare, înaintea 

betonării; în situații extreme, pământul remaniat, inundat, înnoroit, va trebui integral înlocuit cu pietriș și nisip îndesat (compactat).
Se va evita, pe cât posibil, săparea în nisipuri fine aflate sub apă.
Calculul terenului de fundare pentru construcțiile în cauză, fundate direct, se poate adopta o presiune convenționălă de calcul de bază corespund unei fundații având lățimea tălpii B=1,0m și adâncimea de fundare făță de nivelul terenului sistematizat D = 1,0m.

2.4. Infrastructura căi de comunicații – circulații 

Trama stradală a arealului studiat este organică și este compusă din străzi de categoria a III-a, strada 14 Octombrie și Aleea Digului, din care terenul studiat are acces, au în prezent, un profil de 10,00 metri (carosabil de 3,50 metri (pe sens) și cu trotuare de 1.50 metri de o parte și de alta – cu plantări punctuale). 

In dreptul terenului studiat, profilul pentru:

- Aleea Digului are o sectiune stradala de 10,00 metri cu cate o banda pe sens, avand fiecare cate 3,50 metri, aceasta fiind bordata pe exterior de trotuare cu latinea de 1,50 metri. 
- str. 14 Octombrie are o sectiune stradala de 10,00 metri, cu sens unic, pe doua benzi, avand fiecare cate 3,50 metri, aceasta fiind bordata pe exterior de trotuare cu latinea de 1,50 metri. 
Alegerea amplasamentului propus pentru realizarea investiției s-a făcut pe următoarele criterii:
- accesul facil la căi de comunicații publice;
- teren cu deschidere amplă la drumuri publice astfel încât prin soluția urbanistică propusă să nu se inducă servituți pe terenurile din vecinătate indiferent de tipul de propietate asupra lor. 

2.5. Regim juridic 

Terenul, liber de construcții, este proprietate privată, cu o suprafață din acte de 4.118 mp - totală măsurată de 4.168,00 mp, deținut de S.C. YMY RESIDENCE S.R.L conform actelor de proprietate și extrasului de Carte Funciară anexat prezentei documentații. Amplasamentul este în intravilanul Municipiului Târgu Jiu și nu este instituit nici un regim special asupra sa.

2.6. Regim economic

Folosința actuală: curți construcții.
Destinația terenului conform PUG: Zonă instituții publice și servicii cu funcțiuni complementare. Regimul fiscal este cel pentru localități urbane.
Certificatului de Urbanism nr. 1685 din 03.10.2019 eliberat de Primăria Municipiului Târgu Jiu, poziționează acest amplasament într-o zona de interes, în apropierea unor artere majore și a unor puncte de reper importante în cadrul orașului, fiind marcat potențialul major de dezvoltare prin includerea sa în UTR-ul menționat. 


2.7. Rețele tehnico - edilitare 
Stadiul echipării edilitare a zonei, în corelare cu infrastructura localității (debite și rețele de distribuție apă potabilă, rețele de canalizare, rețele de transport energie electrică, rețele de telecomunicație, surse și rețele de alimentare cu caldură, posibilități de alimentare cu gaze naturale – după caz)

Alimentare cu apă
În zonă există rețea de alimentare cu apă.

Canalizare 
În zonă există rețea de canalizare pentru colectarea apelor uzate menajere.

Alimentare cu energie electrică
În zonă există rețea de energie electrică.

Telefonie
În zonă există rețea de telefonie.

Alimentare cu gaz
În zonă există rețea de alimentare cu gaz.

Pe amplasamentul propus nu există rețele de utilități, dar străzile învecinate au rețele de apă, canalizare, gaze și rețele de apă, canalizare, gaze și rețele electrice.

2.8. Probleme de mediu 

Conform Ordinului comun al MAPPM (nr. 214/RT/1999) — MLPAT (nr. 16/NN/1999) și ghidului sau de aplicare, problemele de mediu se tratează în cadrul unor analize de evaluare a impactului asupra mediului, incluse planurilor de amenajare a teritoriului și planurilor de urbanism. 

Aceste analize de evaluare a problemelor existente de mediu vor fi:
· Relația cadru natural –cadru construit
Terenul studiat are, în prezent, categoria de folosință de curți construcții, pe teren neexistând construcţii. Cadrul natural în zona studiată este reprezentat de zona verde perimetrală fiecărui tip de funcțiuni din zona studiată locuințe/comerț/ servici. 
· Evidențierea riscurilor naturale și antropice
În urma studiului zonei s-a constatat că nu este cazul nici de riscuri naturale, nefiind terenuri cu probleme de alunecare sau inundabile și nici de riscuri antropice.
· Marcarea punctelor și traseelor din sistemul căilor de comunicații și din categoriile echipării edilitare, ce prezintă riscuri pentru zonă
Intervențiile propuse în cadrul zonei studiate nu vor prezenta riscuri pentru zonă – nici cele edilitare și nici căile de comunicație propuse.

· Evidențierea valorilor de patrimoniu ce necesită protecție
În zona studiată și în apropierea acesteia nu există valori de patrimoniu care să necesite protecție special.
· Evidențierea potențialului balnear și turistic
Terenul studiat nu se află într-o zonă sau în vecinatatea unei zone cu potențial balnear, astfel ca nu se pune problema evidențierii unor astfel de trăsături.

Studiul geotehnic nu semnalează riscuri naturale deosebite în zona studiată.
Din punct de vedere al factorilor de mediu nu se ridică probleme deosebite.
Calitatea vieții și standardele de viată ale comunității locale nu vor fi afectate negative de punerea în practică a proiectului, în condiții normale de funcționare.
Gospodăria deșeurilor generate pe amplasament: investiția propusă nu este generatoare de deșeuri cu un anumit regim.

Deșeurile menajere se vor precolecta pe platforme special amenajate (containere etanșe), iar investitorul va încheia un contract cu o firmă specializată în ridicarea și transportul acestora la rampa de gunoi ecologică cea mai apropiată.

2.9. Informarea și consultarea populației 

Documentația de urbanism “Întocmire PUZ – schimbare de destinație din zonă instituții publice și servicii, cu funcțiuni complementare în zonă rezidențială cu funcțiuni complementare” a parcurs procedura de informare și consultare a publicului conform Ordinului 2701/2010 (panou rezistent la intemperii amplasat pe parcela care a generat PUZ, vizibil din spațiul public, anunțuri mass media, avizier, etc.). 
Conform Raportului informării publicului și consultării publicului cu numărul 20473 din 17.06.2020, în perioada depunerilor și sugestiilor nu s-au depus observații privind documentația PUZ. 
Proiectantul apreciază oportună realizarea investiției propuse deoarece va influența favorabil zona de dezvoltare.

2.10. Situația existentă 

Fondul construit din proximitate este variat, clădiri de locuit pe parter sau de înălțime medie (individuală - colectivă), construcțiile prezentând o evidentă evoluție prin extinderi și supraetajări a fondului construit inițial oferit de o dezvoltare vernaculară.
Regulamentul de zonă menționează principalele caracteristici ale zonei, precizând potențialul său de dezvoltare marcat de raportul cu zona central, elementele de cadru natural (vezi cursul Jiului) și accesibilitatea în zonă (între pod și baraj) . 
Regimul de înălțime existent variază de la clădiri de P, P+2 până la clădiri P+4-6 niveluri către Centru. Clădirile cu regim mare de înălțime au fost realizate în ultimele două decenii, generând o creștere a regimului de înălțime din zonă. 


Analiza regimului de înălțime al clădirilor din vecinătatea amplasamentului demonstrază creșterea graduală generată de noile construcții, precum și tendința naturală de extindere a zonei centrale. 

CAPITOLUL III - PROPUNERI DE DEZVOLTARE URBANISTICĂ 

3.1. Concluzii ale studiilor de specialitate 
Studiile de fundamentare realizate la momentul elaborării Plaunului Urbanistic General au evidențiat faptul că zona are valoarea urbanistică ca axa de țesut, fiind propusă ca zonă de dezvoltare și extindere a zonei centrale. Întucât în ultimele două decenii investițiile publice au fost reduse iar cele private au căpătat altă pondere, dezvoltarea s-a axat pe servicii și comerț, alături de locuire. Astfel în zona cuprinsă între Aleea Digului și Jiu, aflată în plină restructurare, au fost edificate spații comerciale, Vis a vis-ul a fost utilizat mai mult pentru rezidențial. 

3.2. Propunere
Ținând cont de această tendință naturală, precum și de obligativitatea oricărui urbanist de a utiliza orașul pentru locuire și asigurarea facilităților urbane aferente acesteia, prezentul proiect fază PUZ, propune pe terenul cu suprafață din acte de 4.118 mp - totală măsurată de 4.168,00 mp, proprietate private, edificarea unui ansamblu rezidențial compus din imobile având regim de înălțime maxim S+Ds+P+4E+5Er, cu servicii și spații comerciale la parter, acces auto în incintă din Aleea Digului și din strada 14 Octombrie, parcări,  spații verzi, loc de joacă pentru copii. 

Accesul auto 
Se propune realizarea unei alei de 3,50 metri ce va uni Str. 14 Octombrie cu Aleea Digului, ce va avea acces liber traficului public din Str. 14 Octombrie pe sens unic, înspre Aleea Digului. Aleea propusa va avea destinatie auto și accidental pietonală.

Accesul pietonal va fi asigurat de alei pietonale dimensionate conform normativului de proiectare si vor uni circulatiile pietonale din str. 14 Octombrie cu cele din aleea Digului.  

Indicatoare rutiere 
Vor fi propuse urmatoarele indicatoare rutiere:
- Parcare auto
- Cedeaza trecerea
- Trecere de pietoni
- Sens unic



Parcările auto vor fi asigurate și dimensionate conform Stasului în vigoare, urmând a fi asigurate strict pe terenul proprietate particulară după cum urmează:
- un loc de parcare pentru fiecare unitate locativă; 
- parcări pentru funcțiunea de spațiu comercial, servicii (birouri);
- parcări pentru personalul angajat.
- sunt propuse 80-90 apartamente, locurile de parcare ale rezidenților fiind asigurate în subsolul amenajat în acest sens și 10 locuri de parcare amenajate la sol;

Spațiul verde propus va fi de minim 30% din suprafața terenului. În acest procent va fi inclus și spațiul verde cu strat vegetal de minim 60 cm de peste subsolul general.
În incintă va fi amenajat un loc de joacă pentru copii.
Terasele peste ultimul nivel, circulabile, pot fi înierbate și amenajate ca spații comunitare.

Colectarea deșeurilor. Este prevăzută o platformă pentru colectarea deșeurilor menajere ce are asigurat accesul carosabil din cele două străzi existente Aleea Digului și 14 Octombrie.

Echipare edilitară. Amplasamentul beneficiază de toate utilitățile urbane existente în zonă. 

Alimentare cu apă
Dat fiind faptul că în zona studiată există rețele de echipare edilitară centralizată, alimentarea cu apă se va realiza prin branșament la rețeaua locală din zonă.

Canalizare apelor uzate menajere și metorice
Colectarea apelor uzate menajere și pluviale se vor realiza prin branșament la rețeaua locală din zonă.
Dimensionarea instalațiilor se va face avându-se în vedere consumatorii propuși în zona studiată.

Alimentare cu energie electrică
Realizarea alimentării cu energie electrică se va face pe baza proiectului elaborat de Distributie Energie Oltenia de o firmă atestată ANRE pentru acest gen de lucrări.
În zonă există rețea de energie electrică.

Telefonie
Se va realiza prin branşament la rețelele locale. Lucrările se vor realiza pe baza proiectelor de specialitate elaborate. În proiectare și execuție se respectă prevederile tuturor normativelor și normelor în vigoare.

Alimentare cu gaz
Realizarea alimentării cu gaze naturale se va realiza de la rețeaua de gaz metan existentă în zonă.
Conformare spațial -volumetrică
Ansamblul propus va fi compus din două volume ce vor avea un subsol general, astfel încât să se asigure numărul necesar de locuri de parcare pentru întreg ansamblul de locuit, cu funcțiunile conexe, conform legislației în vigoare. Accesul auto în subteran va fi asigurat din Aleea Digului.

Construcțiile supraterane sunt alcătuite după cum urmează:
Volum 1 - S+P+4E+5Er, cu Sc aprox. = 867,20mp va fi poziționat paralel cu Aleea Digului, cu spații comerciale, alimentație publică sau servicii la parter, asigurând la nivelul cotei +0.00m, relația de comunicare cu mediul urban, etajele superioare fiind destinate locuirii, orientate est - vest, beneficiind de perspectiva de interes pe care o prezintă luciul de apă al Jiului. Acest imobil, retras minim 4,00m de la aliniamentul străzii marchează importanța ce se acordă acestui ax de dezvoltare. 
Volum 2 - S+DS+P+4E+5Er, cu Sc aprox. = 800,00mp, va fi poziționat paralel cu strada 14 Octombrie, cu spații și funcțiuni secundare la nivelul demisolului ventilat natural, formând un front continuu spre stradă, separând zona private de mediul urban, iar zona parterului fiind înălțată față de cota terenului amenajat. Acest volum va avea caracter strict rezidențial, într-o compoziție urbanistică ce valorifică orientarea cardinală. 
Retragerea minimă de la aliniament va fi de 5,00m către str. 14 Octombrie, respectiv minim 4,00 metri spre str. Aleea Digului, fără a fi obligatorie construirea la aliniament.
[bookmark: _Hlk63707967]Retragerile față de linitele laterale vor fi de minim 3,00m, cu excepția zonelor unde există calcane pe limita de proprietate ceea ce permite alipirea la calcan pentru construcții având regim de înălțime similar.
S-a optat pentru acest tip de dezvoltare spațială pentru a încuraja dezvoltările ulterioare, de tip urban, în defavoarea dezvoltării spontane, semi rurale.


Indicatori urbanistici propuși
Acest ansamblu rezidențial va fi edificat în limita următorilor indicatori urbanistici:
Procent maxim de ocupare a terenului – P.O.T. :  P.O.T. Maxim = 40%, 
Coeficient maxim de utilizare a terenului – C.U.T.:  C.U.T. Maxim = 2,3 ADC/mp teren
Regim maxim de înălțime: Rh max =25,00m
În funcție de soluția structurală pot interveni nivele de subsol (sau demisol)  a căror destinație nu va afecta CUT propus.

3.3. Protecția mediului
Criterii pentru determinarea efectelor semnificative potentiale asupra mediului conform anexa 1 din Hot. NR. 1076/2004
1. Caracteristicile planurilor și programelor cu privire, în special la:
a) Gradul în care planul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor
În cadrul acestui program, pentru zona studiată în cadrul P.U.Z.-ului, propunerile de urbanism au prevăzut :

- Asigurarea unor accese corespunzătoare pe parcelă;
- Echiparea tehnico - edilitară corespunzătoare.
Planul Urbanistic Zonal stabileşte strategia şi reglementările necesare rezolvării problemelor de ordin funcţional, tehnic şi estetic din cadrul zonei studiate.
Studiul are în vedere următoarele categorii de probleme :
- Amenajarea urbanistică a teritoriului considerat;
- Stabilirea limitelor de implantare a viitoarelor construcții și folosirea optimă a terenului;
- Asigurarea relațiilor funcționale și estetice cu vecinătățile;
- Asigurarea echipării tehnico - edilitare a zonei: alimentarea cu apă, canalizarea, sistemul de încălzire, alimentarea cu energie electrică, alimentarea cu gaz;
- Reabilitarea, conservarea şi protecţia mediului.
Planul Urbanistic Zonal, pe terenul în suprafață totală de 4.168,00 mp, va fi organizat la standarde ridicate pentru zona rezidențială cu funcțiuni complementare prin amenajarea corespunzătoare a întregii parcele. Astfel, această etapă se constituie într-o premisă a unei dezvoltări ulterioare a acestei zone prin extinderea zonelor rezidențiale. 
b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;
Planul urbanistic zonal va fi inclus în următoarele planuri existente:
-P.U.G. Târgu Jiu  – în lucru;
- Planuri topografice întocmite în vederea realizării P.U.Z.-ului și a stabilirii limitei de proprietate;
- Planurile anexă la avizele emise de administratorii rețelelor de utilități.
c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile.
Proiectul propus pe amplasament se aliniază proiectelor de dezvoltare durabilă a zonei și se încadrează specificului zonei.
Orice posibilă sursă de poluare se va analiza cu cea mai mare atenție, astfel încât simultan cu apariția acesteia este analizată și proiectată soluția constructivă sau măsura organizatorică necesară eliminării acesteia.
d) problemele de mediu relevante pentru plan sau program:
Conform temei de proiectare stabilite de comun accord, între proiectant și propietarul terenului, pentru acestă zonă se prevede realizarea unei zone rezidețiale cu funcțiuni complementare cu regim de 

înălțime maxim S+P+4E+5Er și S+DS+P+4E+5Er. Construcțiile vor fi amplasate în conformitate cu reglementările stipiulate în documentația de față.
Nu se pun probleme deosebite din punct de vedere al emiterii de noxe respectiv a protecției mediului. În zona studiată nu se vor amplasa, activități sau funcțiuni poluante.
Este obligatorie sistematizarea rețelelor pe culoare stabilite pentru utilități.
Nu au fost identificate probleme de mediu relevante în zonă.
e) relevanţa planului sau programului pentru implementarea legislaţiei naţionale şi comunitare de mediu (de exemplu, planurile şi programele legate de gospodărirea deşeurilor sau de gospodărirea apelor)
Așa cum s-a amintit anterior, va exista o preocupare permanentă pentru activitatea de gestionare a deșeurilor produse în perimetrul zonei studiate. Se evidențiază existența la ora actuală a funcționării serviciului de colectare a deșeurilor menajere de pe raza orașului Târgu Jiu.
Se evidențiază de asemenea faptul că necesarul de apă se va asigura centralizat pe amplasament, reglementarea consumurilor cât și a condițiilor de evacuare a apelor reziduale făcându-se prin avizele solicitate de către beneficiar la instituțiile abilitate.
Planurile si programele pentru implementarea legislaţiei naţionale şi comunitare de mediu ce se vor elabora în continuare, legate de gospodărirea deşeurilor sau de gospodărirea apelor dolicitate de către beneficiar la instituțiile abilitate.
În vederea protecției mediului se vor prevedea următoarele:
- racordul la utilitățile existente în zonă;
- depozitarea deșeurilor menajere în pubele și containere etanșe realizate din materiale necorodabile, amplasate în spații special amenajate;
- realizarea de zone verzi plantate, eventual tratate peisager;
- nu se vor deversa nici un fel de ape reziduale menajere și nu se vor depozita deșeuri menajere, în afara rețelelor și spațiilor special destinate;
- protecția calității apelor :
Surse de poluanți pentru apa freatică:
Apele menajere vor fi preluate de calizarea propusă pentru această zonă.
Apele pluviale colectate vor fi evacuate în rețeaua de canalizare.
- Protecția aerului:
Clădirile sunt încălzite cu agent termic produs de centrale termice propii pe gaz, ale căror capacitate de evacuare a gazelor nearse în atmosfera este redusă.

· gospodărirea deșeurilor:
Deșeurile manajere vor fi depozitate în pubele care vor fi ridicate și golite de către o firmă specializată, în baza unui contract de servicii.

2. Caracteristicile efectelor şi ale zonei posibil a fi afectate cu privire, în special, la:
a) probabilitatea, durata, frecvenţa şi reversibilitatea efectelor;
Nu au fost identificate efecte nocive sau poluanți astfel că nu putem vorbi de o durată sau de o frecvență a acestora.
b) natura cumulativă a efectelor;
Nefiind identificate efecte asupra mediului nu putem vorbi de o natură cumulativă asupra mediului. Avându-se în vedere impactul redus asupra mediului a funcțiunilor propuse, prin gestionarea conformă cu normativele de mediu a tuturor factorilor de mediu posibil a fi afectați, se consideră că nu va exista o acumulare de efecte negative ce pot influența amplasamentul și vecinătățile.
c) natura transfrontieră a efectelor;
Nu este cazul.
d) riscul pentru sănătatea umană sau pentru mediu (de exemplu, datorită accidentelor);
Nu se pune problema unor conflicte între funcțiuni astfel că nu vom avea niciun fel de riscuri pentru
sănătatea umană sau mediu.
e) mărimea şi spaţialitatea efectelor (zona geografică şi mărimea populaţiei potential afectate);
Nu s-au identificat efecte asupra mediului.
f) valoarea şi vulnerabilitatea arealului posibil a fi afectat;
Suprafeţele terestre aparţinând domeniului public nu au valoare de patrimoniu natural geomorfologic, floristic, faunistic, forestier şi de altă natură, care să necesite instituirea regimului de rezervaţie ştiinţifică ca să rămâna în proprietate publică şi sa dobândeasca regimul de protecţie, potrivit procedurii prevăzute la art. 8, din Ordonanţa de urgenţă a Guvernului nr. 236/2000.
(i) caracteristicile naturale speciale sau patrimoniul cultural;
Nu este cazul.
(ii) depăşirea standardelor sau a valorilor limită de calitate a mediului;
Nu vor exista depășiri ale limitelor impuse de normativelor în vigoare. Toate sursele de poluare sunt identificate astfel încât se iau toate măsurile eliminării acestora, încă din etapa de proiectare.

(iii) folosirea terenului în mod intensiv;
Necesitatea păstrării în zonă a unui nivel de ocupare a terenului corespunzător. Folosirea terenului pentru dezvoltarea zonei rezidențiale se va realiza în parametrii normali de utilizare, nu se pune problema utilizării acestuia în mod intensive. 
g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional.
Nu este cazul.
Construirea se va face în conformitate cu Regulamentul de Urbanism Propus prin prezenta documentație de tip Plan Urbanistic Zonal.

Întocmit:  Dr. arh. Nicoleta Doina Teodorescu

S. TEREN studiat  \§fasirata 4.960,00mp | 100,00%
S. Construita Corp 1 867,20mp 20,81%
aprox. Corp 2 800,00mp 19,19%
S. Construita max. 1667.20mp 40,00%
S. Desfasurata Corp 1 4.987,33mp 119,66%
aprox. Corp 2 4.599,07mp 10,34%
S. Desfasurata max. 958640mp|  230,00%
CU.T. TEREN studiat max. 958640mp 230 .
P.0.T. TEREN studiat max. 1667,20mp 4000%
Inaltime aprox. 2500 m

Regim de inaltime
max.

S+Ds +P +4E +Et 5 retras

Regim de inaltime | Corp 1 S+P+4E+5Er

max. | Corp2 S+Ds+P+4E+SEr
Spatiu verde natural minim £2500mp 15.00%
Strét \’/egeta -

min. de 60 cm - aprox. 625.00mp 1500%
Spatitl verda minim 125000mp|  3000%
Sgl‘%ﬂatle carosabila 376.80mp 904%
Circulatie pietonala

aprox. 5§57127mp 13.70%

Locuri de parcare
subteran - aprox

125,00mp| 80-80

Locuri de parcare
suprateran - aprox
Locuri de parcare
total - aprox
Apartamente
aprox.

1500mp 10

Platforma gunoi selectiv
aprox.

Loc de joaca
aprox.

177,73mp

